**GeForce Now** הוא שם המותג של חברת הטכנולוגיה האמריקאית Nvidia לשירות הזרמת משחקי וידאו על גבי ענן (אנ'). גרסת מכשירי ה-Nvidia Shield (אנ') לשירות, אשר כונתה "NVIDIA GRID", יצאה לאור כגרסת בטא סגורה ב-2013 והוכרזה רשמית ב-30 בספטמבר 2015. שירות המנויים מאפשר למשתמשיו גישה בלתי מוגבלת לספריית משחקים, הרצתם על בסיס שרתי החברה לכל אורך זמן המנוי והזרמת הווידאו למכשיר הלקוח, כך שניתן לשחק במשחקי הווידאו השונים באיכות הגבוהה ביותר ללא תלות בחומרת המכשיר של המשתמש. עד ל-2019, ניתן היה לרכוש כותרים מסוימים בשיטת "קנה ושחק" בדומה לשירות ההזרמה Google Stadia (אנ') של חברת גוגל, אך הדבר נזנח לטובת האפשרות שמשתמשים ישחקו במשחקים שהם כבר רכשו קודם לכן.

בינואר 2017 החברה הוציאה לאור גרסת בטא למחשבים אישיים המריצים את מערכות ההפעלה Microsoft Windows ו-macOS באופן חינמי. השירות מאפשר למשתמשים גישה למחשב וירטואלי, שבו הם יכולים להתקין משחקי וידאו אשר רכשו בחנויות דיגיטליות ולשחק בהם מרחוק. בדומה לגרסת מכשירי ה-Shield, שרתי החברה גם מזרימים שולחן עבודה וירטואלי. גרסה למערכת ההפעלה לטלפונים החכמים אנדרואיד יצאה לאור ב-2019 ובנובמבר 2020 יצאה לאור גם גרסה למערכת ההפעלה iOS.

השירות יצא מגרסת בטא ב-4 בפברואר 2020 וזמין גם למכשירי כרומבוק.

תכונות
------

שירות GeForce Now מתבסס על חוות שרתים אשר נמצאים במרכזי נתונים של החברה אשר פרוסים באמריקה הצפונית ובאירופה, אשר מארחים ומגישים את ספריית המשחקים של השירות למשתמשים באותם האזורים. שרתים אלו משתמשים בכרטיסי מסך מסדרת Tesla (אנ') ויכולים להריץ ולהזרים את משחקי הווידאו ברזולוציה של עד 1920x1080p ב-60 פריימים לשנייה (ולעיתים גם 120 פריימים לשנייה). Nvidia ממליצה על חיבור אינטרנטי במהירות של 50 מגהביט לפחות להזרמה חלקה ב-1080p@60, אך השירות גם יכול להזרים את המדיה גם ברזולוציות יותר נמוכות: לרזולציה של 1280x720 ו-60 פריימים לשנייה דרוש חיבור של 25 מגהביט לפחות ול-30 פריימים לשנייה דרוש חיבור של 10 מגהביט לפחות וכן השירות יכול להזרים את המדיה על בסיס קצב סיביות משתנה על מנת לשנות את האיכות בזמן אמת כתלות בתעבורת האינטרנט הזמינה. Nvidia הצהירה כי החברה מתחזקת ומשדרגת את השרתים באופן שוטף על מנת להעלות את הביצועים ולעמוד בעומס.

ספרייה
------

ספריית GeForce Now המקורית במכשירי Shield כללה למעלה מ-80 משחקים, נכון ל-2016. בכנס מפתחי המשחקים 2016, Nvidia הכריזה על חתימת חוזה בינה לבין החברות סגה והאחים וורנר אינטרקטיב אנטרטיימנט על מנת לייבא משחקים נוספים לספרייה. חלק גדול מהספרייה הושמש להזרמה באמצעות מנוי בלבד. מספר משחקים היו זמנים למשחק בשיטת "קנה ושחק" בלבד, אשר מכריח את השחקנים לקנות אותם ישירות מספריית השירות, גם אם הם כבר רכשו עותק של המשחק בחנות דיגיטלית אחרת. מאז, הספרייה החליפה את פניה לשיטת "הבא את משחקך", אשר מאפשר למשתמשים לשחק במשחקים שכבר רכשו בחנויות דיגטיליות אחרות ללא תלות. שיטה זו מיושמת ב-GeForce Now למחשב האישי ולאנדרואיד. כך לדוגמה, משתמש שרוצה לשחק בפורטנייט יוכל להזרים ללא כל בעיה, כיוון שפורטנייט הוא משחק חינמי (Free to Play), אך אם משתמש ירצה לשחק ב-Grand Theft Auto V, הוא יידרש לקשר חשבון סטים אשר יש בבעלותו עותק של המשחק.

לאורך הזמן, החברה הייתה מעורבת במספר בעיות משפטיות הקשורות ברישוי משחקי הווידאו על מנת להכניסם לשירות, במיוחד בפברואר ומרץ 2020 שבמהלכם השירות עבר מגרסת בטא לגרסה מלאה לציבור הרחב. בפברואר 2020, חברת ההחזקות Activision Blizzard שאשר בבעלותה החברות Activision ו-Blizzard Entertainment, הוציאה את כלל משחקיה מהשירות בטענה כי קיימת "אי-הבנה" בתנאים. גם חברת Bethesda Softworks הוציאה את רוב הכותרים שלה מהשירות. בנוסף, מפתחי המשחק *The Long Dark* (אנ') ציינו כי המשחק הוכנס לשירות ה-GeForce Now ללא אישור וללא חוזה שנחתם בין המפתחים לבין Nvidia המתיר זאת; Nvidia הסכימה להוריד את המשחק מהשירות. בתחילת מרץ 2020, חברת 2K Games (אנ') גם כן הוציאה כותרים שבבעלותה מהשירות.

במאי 2020, חברת Nvidia הכריזה כי היא תשנה את הגישה ולחייב מפתחים ומוציאים לאור לגרום למשחק שלהם "להיבחר" על מנת שהכותר ייכנס לשירות, אף על פי שבתחילת יוני 2020, השירות הזה ניתן בחינם לחברות הללו. זמן קצר לאחר מכן, חברת Valve הכריזה כי היא מוציאה לאור את שירותי ה-Steam Cloud Play לחנות הדיגיטלית שלה, Steam, אשר ישולבו עם שירות משחקי וידאו על גבי ענן אחרים, כולל GeForce Now.

GeForce Now למחשבים אישיים
--------------------------

בתערוכת CES שהתקיימה בינואר 2017, חברת Nvidia הכריזה על גרסה של שירות ה-GeForce Now למחשבים האישיים המריצים את מערכות ההפעלה Microsoft Windows ו-macOS. בניגוד לגרסת ה-Nvidia Shield (אשר Nvidia מפרסמת אותה כדומה לשירות נטפליקס), זהו שירות נפרד אשר מאפשר למשתמשים לשכור גישה לשולחן עבודה מרוחק המריץ את מערכת ההפעלה Windows ובעל כרטיס מסך מסוג GeForce GTX/RTX. משתמשים יכולים להתקין קליינטים של חנויות דיגיטליות כמו Steam לשולחן העבודה, על מנת להוריד ולשחק במשחקים אשר נרכשו באותו החשבון של החנות הדיגיטלית או לשחק במשחקים חינמיים, בדומה למה שאותם המשתמשים יכולים לבצע באופן מקומי. אחת מאפשרויות לתמחור שירות היא לתמחר על פי מספר דקות משחקים על ידי שימוש בקרדיט; כאשר ישנם 2 אופציות למשחק: אחת עם כרטיס מסך ברמה של GTX 1060 והשנייה ברמה של GTX 1080, אשר מניבה ביצועים יותר טובים ואפשרות להעלאת הגדרות הגרפיקה. Nvidia הצהירה כי מטרת השירות היא לתת לאותם המשתמשים שאין ביכולתם לרכוש חומרה חזקה ויקרה ואין ברשותם מכשירים בעלי חומרה כזו, כמו מחשבים אישיים לשימוש משרדי ומחשבים ניידים, אפשרות לשחק במשחקי וידאו דרשניים מבחינת חומרה, אשר בבעלותם. אף על פי כן, שיטת התמחור הזו מעולם לא יצאה לפועל. במקום זאת, Nvidia הציגה שתי אפשרויות למינוי: מינוי חינמי ומינוי פרמיום המכונה "Founders", אותם הציגה כאשר השירות יצא מגרסת הבטא.

Nvidia הכריזה על גרסת בטא מתוכננת שהייתה אמורה לצאת לאור במרץ 2017, אך זו בוטלה. בדו"ח רווחים לרבעון הראשון של 2017 אשר יצא במאי, מנכ"ל החברה ג'נסן הואן (אנ') חשף כי גרסת הבטא תצא לאור "מתישהו בזמן הקרוב", אך החברה עדיין "מפגרת מספר שנים מאחור מלמצוא את האיזון המתאים מבחינת מחיר ואיכות של השירות וכן את ההתפשטות של ביצוע וירטואליזציה למחשב גיימינג". בסוף אוקטובר 2017, החברה הכריזה על גרסת בטא פתוחה, חינמית ומוגבלת לבעלי מחשבי macOS. בינואר 2018, Nvidia הוסיפה את המחשבים האישיים לשירות וב-4 בפברואר 2020 השירות יצא מגרסת הבטא ויצא לאור כגרסה מלאה לציבור הרחב, כאשר הביקורות היו חיוביות והשוו את השירות של Nvidia לשירות של המתחרה, Google Stadia (אנ'), אשר שייכת לגוגל.

השוואה בין השירות החינמי לשירות בתשלום| שם | GeForce Now Free | GeForce Now Founders | GeForce Now Priority | GeForce Now Ultimate |
| --- | --- | --- | --- | --- |
| **סוג הגישה** | עדיפות רגילה, קיים תור, מערכת בסיסית | עדיפות עליונה, ללא תור, מערכת פרמיום | עדיפות עליונה, ללא תור, מערכת מבוססת RTX 4080 |
| **זמן משחק** | עד שעה של משחק בכל פעם | עד 6 שעות של משחק בכל פעם | עד 8 שעות של משחק בכל פעם |
| **איכות הזרמה מקסימלית** | עד 1920x1080@60FPS | עד 1920x1080@60FPS, כולל RTX למשחקים תומכים | עד 3840x2160@120FPS עבור Windows, macOS ולמכשירי Nvidia Shield עם תמיכה בסראונד עד 7.1 ערוצים ו-HDR  כולל RTX למשחקים תומכים |
| **מחיר** | חינם | 5 דולר לחודש או 25 דולר לחצי שנה | 10 דולר לחודש או 50 דולר לחצי שנה | 20 דולר לחודש או 100 דולר לחצי שנה |
| **זמינות** | זמין | נמכר במסגרת תוכנית Founders For Life בלבד ואינו זמין יותר לרכישה | זמין | זמין |

קישורים חיצוניים
----------------

ויקישיתוף מדיה וקבצים בנושא **GeForce Now** בוויקישיתוף
* 

* אתר האינטרנט הרשמי של GeForce Now (בשפות מרובות)
* GeForce Now, ברשת החברתית פייסבוק

* GeForce Now, ברשת החברתית אקס (טוויטר)

* GeForce Now, ברשת החברתית אינסטגרם

הערות שוליים
------------

1. 1 2  ריי סמית', GeForce NOW Leaves Beta, Game Streaming Service Launches With New RTX Servers, באתר Anandtech, ‏‏4 בפברואר 2020 (באנגלית)
2. 1 2 3  גנש ט. ס. NVIDIA's GeForce NOW - GRID Cloud Gaming Service Goes the Subscription Way, באתר Anandtech, ‏‏30 בספטמבר 2015 (באנגלית)
3. ↑  דיאן טקהשי, Nvidia finally launches GeForce Now cloud gaming for Shield set-top console, באתר VentureBeat, ‏‏30 בספטמבר 2015 (באנגלית)
4. ↑  גורדון מאה אונג, Nvidia GeForce Now aims to be the 'Netflix of games' for just 8 bucks a month, באתר PCWorld, ‏‏30 בספטמבר 2015 (באנגלית)
5. 1 2 3  סמית סקאר, GeForce Now, Nvidia's 'Netflix for games,' expands with Sega and Warner Bros. באתר Polygon, ‏‏15 במרץ 2016 (באנגלית)
6. ↑  קמרון סאמרסאן, Hands-On With NVIDIA GeForce Now: Is The World Finally Ready For A Game Streaming Service?, באתר Android Police, ‏‏1 באוקטובר 2015 (באנגלית)
7. ↑  מרשל הונורוף, GeForce Now Review: Game Streaming Done (Mostly) Right, באתר Tom's Guide, ‏‏9 באוקטובר 2015 (באנגלית)
8. ↑  סמית סקאר, Activision Blizzard pulls all its games off Nvidia’s GeForce Now streaming service, באתר Polygon, ‏‏12 בפברואר 2020 (באנגלית)
9. ↑  שון הוליסטר, Nvidia’s GeForce Now is losing all Activision Blizzard games, a bad sign for cloud gaming, באתר The Verge, ‏‏11 בפברואר 2020 (באנגלית)
10. ↑  אוון ס. גוד, Nvidia: GeForce Now lost Activision games over ‘misunderstanding’, באתר Polygon, ‏‏15 בפברואר 2020 (באנגלית)
11. ↑  אוון ס. גוד, Nvidia’s GeForce Now loses Bethesda Softworks games, באתר Polygon, ‏‏21 בפברואר 2020 (באנגלית)
12. ↑  ניק סטאט, Bethesda follows Activision in pulling games from Nvidia’s GeForce Now, באתר The Verge, ‏‏21 בפברואר 2020 (באנגלית)
13. ↑  צ'ארלי האל, Nvidia’s GeForce Now streaming service loses another game over licensing dispute, באתר Polygon, ‏‏2 במרץ 2020 (באנגלית)
14. ↑  ג'יי פטרס, Nvidia’s GeForce Now loses 2K Games titles, following Activision and Bethesda, באתר The Verge, ‏‏6 במרץ 2020 (באנגלית)
15. ↑  אליסה מקאלון, After some high-profile opt outs, Nvidia GeForce Now swaps to an opt-in library, באתר Gamasutra, ‏‏27 במאי 2020 (באנגלית)
16. ↑  שריף סאיד, Steam Cloud Play beta now available to developers, supports Geforce Now, באתר VG247, ‏‏28 במאי 2020 (באנגלית)
17. ↑  רייאן ווית'וואם, Nvidia announces GeForce Now streaming service for PCs with pay-per-minute gaming, באתר Extreme Tech, ‏‏6 בינואר 2017 (באנגלית)
18. ↑  מרק וולטסון, Nvidia brings GeForce Now game streaming to any PC or Mac, באתר Arstechnica, ‏‏5 בינואר 2017 (באנגלית)
19. ↑  שון הוליסטר, Did Nvidia just fix the biggest issue with its GeForce Now cloud gaming service?, באתר CNET, ‏‏4 בינואר 2017 (באנגלית)
20. ↑  ברד צ'קוס, GeForce Now, only later: Nvidia game streaming will need 'several years' to scale, באתר PCWorld, ‏‏10 במאי 2017 (באנגלית)
21. ↑  גרת' האלפאקרי, Nvidia launches GeForce Now macOS beta, באתר Bit-tech, ‏‏1 בנובמבר 2020 (באנגלית)
22. ↑  GeForce NOW for Mac FAQs, באתר Nvidia (באנגלית)
23. ↑  טום וורן, Nvidia’s GeForce Now Windows app can transform your cheap laptop into a gaming PC, באתר The Verge, ‏‏8 בינואר 2018 (באנגלית)
24. ↑  סאם מצ'קוביץ', RIP Stadia? Nvidia’s newly launched cloud-gaming service is (mostly) a stunner, באתר Arstechnica, ‏‏4 בפברואר 2020 (באנגלית)
25. ↑  ג'ורדן מינור, Nvidia GeForce Now Is Game Streaming You Might Like, באתר Geek, ‏‏4 בפברואר 2020; אוחזר ב-25 באפריל 2020 (באנגלית)
26. ↑  ריצ'ארד לידבטר, Has GeForce Now quietly killed Google Stadia?, באתר Eurogamer, ‏‏4 בפברואר 2020 (באנגלית)
27. ↑  GeForce NOW Membership, באתר Nvidia (באנגלית)